A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható! 

149. számú előterjesztés

Bátaszék Város Önkormányzat Képviselő-testületének 2026. szeptember 9-én 

15 órakor megtartandó ülésére
Beszámoló a 2026. július 1. napja óta végzett tanyagondnoki tevékenységről 
	Előterjesztő: Dr. Somosi Szabolcs József alpolgármester
Készítette: Bíró Bettina tanyagondnok, dr. Beke-Buzás Zsófia kirendeltségvezető
Törvényességi ellenőrzést végezte: Kondriczné dr. Varga Erzsébet jegyző
Tárgyalja:

Szociális Bizottság 2026.09. 08.



Tisztelt Képviselő-testület!

Bátaszék Város Önkormányzatának Képviselő-testülete 108/2026. (IV.29.) határozatával döntést hozott 2026. július 1-jei hatályba lépéssel Bátaszék Kövesd és Lajvér településrészeken, valamint a Vázkerámia Ltp. vonatkozásában tanyagondnoki szolgálat létrehozásáról.

Bátaszék Város Önkormányzatának Képviselő-testülete 150/2026. (V.27.) határozatával Biró Bettina Anettet 2026. július 1. napjától határozatlan időre tanyagondnoki munkakörbe közalkalmazottként nevezte ki.
A tanyagondnok 2026. augusztus végén megküldte a beszámolóját a 2026. július 1. napja óta elvégzett tanyagondnoki feladatokról.
A fentiekre figyelemmel az alábbi határozati javaslat elfogadását javasoljuk:
H a t á r o z a t i   j a v a s l a t :
a 2026. július 1. napjától végzett tanyagondnoki tevékenységről szóló beszámoló jóváhagyására

Bátaszék Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 60. § (2) bekezdésében kapott felhatalmazás alapján működtetett tanyagondnoki szolgálat 2026. év július hó 1. napjától végzett tevékenységéről szóló beszámolóját a jelen előterjesztés mellékletét képező beszámoló szerinti tartalommal elfogadja.
Határidő: 2026. szeptember 15.
Felelős:   Kondriczné dr. Varga Erzsébet jegyző

  (a határozat megküldéséért)

Határozatról értesül:  Biró Bettina Anett tanyagondnok
                                   Irattár

